Dionici upoznati s nadzornim sustavima EU-a smatraju da su u području zdravlja životinja potrebna veća poboljšanja pri prikupljanju podataka nego što je to slučaj u području zdravlja ljudi. Istaknuli su sljedeće mogućnosti za poboljšanje nadzora u EU-u, koje će se dodatno istražiti u provedbenoj fazi novog akcijskog plana „Jedno zdravlje”:

Dionici su imali priliku iznijeti svoje povratne informacije u pogledu Komisijina plana izvođenja za akcijski plan „Jedno zdravlje” za borbu protiv antimikrobne otpornosti od 24. listopada 2016. do 28. ožujka 2017. Osim toga, otvoreno javno savjetovanje namijenjeno građanima i dionicima o sadržaju novog akcijskog plana „Jedno zdravlje” za borbu protiv antimikrobne otpornosti bilo je otvoreno od 27. siječnja do 28. travnja 2017.

3.4.Razvoj nove dijagnostike

Dionici su izrazili mišljenje da su brzi dijagnostički testovi ključan temelj za propisivanje lijekova, a time i za primjerenu upotrebu antimikrobnih sredstava u sektorima zdravlja ljudi i zdravlja životinja. Pozvali su i na potporu i financiranje ciljanog istraživanja u području inovativnih, brzih i mobilnijih tehnologija kako bi se pojednostavnilo i ubrzalo otkrivanje i prepoznavanje patogena.

Ostale mogućnosti koje su naveli dionici spadaju pod nadležnost država članica i uključuju promicanje alternativnih sustava povrata za brzu dijagnostiku i poticanje primjene brze dijagnostike u sektorima zdravlja ljudi i zdravlja životinja.

3.5.Razvoj novih gospodarskih modela i poticaja

Dionici su uvelike podržali razvoj novih sustava financiranja i poslovnih modela za lakši pristup inovativnim tehnološkim rješenjima za sprječavanje i kontrolu AMR-a i zaraza povezanih sa zdravstvenom skrbi.

U pogledu poticaja dionici koji su upoznati s instrumentima financiranja pokazali su velik interes za mogućnosti financiranja u okviru europskog okvirnog programa Obzor 2020. (95 % dionika smatralo je to važnim ili vrlo važnim), a zatim i za financiranje javno-privatnog partnerstva Inicijative za inovativne lijekove (IMI) (92 % dionika smatralo je to važnim ili vrlo važnim).

Iako su ti pasivni (push) mehanizmi bili vrlo dobro prihvaćeni, dionici farmaceutske industrije zagovarali su njihovo nadopunjavanje aktivnim (pull) mehanizmima kojima se inovacije nagrađuju ranije u životnom ciklusu proizvoda i smanjuje omjer proizvođačevih prihoda od obujma prodaje antimikrobnih sredstava kako bi se uskladio s načelima upravljanja. Te će se opcije istražiti u provedbenoj fazi novog akcijskog plana „Jedno zdravlje”.

3.6.Bolje razumijevanje AMR-a u okolišu i načina sprječavanja njegova prenošenja

Dionici su se složili da dinamika prenošenja AMR-a u okolišu na ljude, životinje i hranu nije dovoljno jasna. U svojim doprinosima dionici su dosljedno isticali potrebu za financiranjem istraživanja o utjecaju ispuštanja antimikrobnih sredstava u okoliš i ublažavanju rizika koji ono može predstavljati.

4.Oblikovanje globalnog plana

Izazovi koje predstavlja AMR globalni su problem, a njegovo se širenje dodatno olakšava zahvaljujući putovanju i trgovini.

Građani su iskazali snažnu potporu poduzimanju mjera u pogledu AMR-a na razini EU-a i na svjetskoj razini, koje su u skladu s mjerama iznesenima u odjeljcima 2. i 4. ovog izvješća. Dionici su ključnim smatrali koordinirano djelovanje na globalnoj razini, a prednost su dali nastojanjima EU-a u europskoj regiji koja nije dio EU-a te južnoazijskoj i sjevernoafričkoj regiji. Ta se prednost odražava u novom akcijskom planu „Jedno zdravlje”, u kojem su predviđene aktivnosti za izgradnju kapaciteta u zemljama kandidatkinjama za ulazak u EU i potencijalnim zemljama kandidatkinjama te susjednim zemljama (uključujući one na koje se odnosi Europska politika susjedstva), a koji se primjenjuje na određene europske zemlje koje nisu članice EU-a i sjevernoafričke zemlje. Nadalje, predviđene su i aktivnosti u pogledu južnoazijske regije u okviru inicijative Bolja izobrazba za sigurniju hranu (eng. Better Training for Safer Food – BTSF).

4.1.Snažnija globalna prisutnost EU-a

Dionici su izrazili jasnu potporu jačanju suradnje s normativnim međunarodnim organizacijama (npr. WHO, OIE, FAO i Codex Alimentarius) u pogledu suočavanja s AMR-om. Dionici su, osim toga, istaknuli i međunarodna djelovanja, uključujući činjenicu da bi uvoz u EU (npr. u pogledu hrane) trebao ispunjavati standarde EU-a i da bi Komisija trebala poduprijeti uspostavu međunarodnih baza podataka u pogledu praćenja upotrebe antimikrobnih sredstava i pojave otpornosti. Prijedlozi dionika koji se odnose na zagovaranje standarda i mjera EU-a u pogledu AMR-a i jačanje tehničke suradnje u području koje pokriva Globalni akcijski plan WHO-a u pogledu AMR-a odražavaju se u novom akcijskom planu „Jedno zdravlje”.

Nekoliko je dionika tražilo i da se poduzmu mjere za rješavanje problema ispuštanja u okoliš za koje je odgovorna farmaceutska industrija uvođenjem inspekcijskih pregleda na licu mjesta i izmjenom pravila iz dobrih proizvođačkih praksi kako bi se uključili kriteriji za upravljanje okolišem i otpadom. U svojoj komunikaciji Komisija je istaknula svoju potporu nastojanjima za učinkovito upravljanje otpadnim vodama nastalima u farmaceutskoj proizvodnji. Provedba inspekcija na licu mjesta koje se odnose na pitanja zaštite okoliša u zemljama izvan EU-a bila bi izvan nadležnosti Komisije.

4.2.Snažnija bilateralna partnerstva za bolju suradnju

Dionici su pozitivno ocijenili poticanje bilateralnih partnerstava s ključnim trgovinskim partnerima EU-a i glavnim regionalnim i globalnim dionicima (npr. SAD, Kanada, Brazil, Kina, Indija i Južna Afrika). Komisija je predana suradnji sa strateškim partnerima u okviru novog akcijskog plana „Jedno zdravlje”. Dionici su podržali izgradnju kapaciteta, sporazume o trgovini i partnerstvu kao i neobvezujuću suradnju. Nekoliko je dionika pozvalo na intenzivnije djelovanje u zemljama koje izvoze velike količine antimikrobnih sredstava u Europu, ali su prijedlozi kojima se zadiralo u državni suverenitet odbačeni.

4.3.Suradnja sa zemljama u razvoju

U svojim su komentarima dionici zatražili djelovanje na međunarodnoj razini koje je uključivalo podizanje svijesti o AMR-u na svjetskoj razini i pomaganje zemljama kojima je potpora najpotrebnija nadzorom i upravljanjem izgradnjom kapaciteta. Iako EU može raditi na podizanju političke svijesti u međunarodnim forumima (npr. Ujedinjeni narodi), aktivnosti podizanja javne svijesti u trećim zemljama izvan su nadležnosti Komisije, zbog čega su svi prijedlozi za aktivnosti koje se odnose na Komisijino izravno pokretanje kampanja za podizanje javne svijesti u trećim zemljama odbačeni.

4.4.Razvoj globalnog programa istraživanja